[{"text_idx": "#000001", "text": "Paljudele inimestele on ja\u0308a\u0308nud aastaku\u0308mnete tagusest ajast mulje rahvusraamatukogust kui raskesti ligipa\u0308a\u0308setavast teadusraamatukogust, kuhu on asja vaid u\u0308likooliga seotud inimestel vo\u0303i muul moel va\u0308ljavalitutel. Sarnase kuvandiga vo\u0303itleb enamik maailma rahvusraamatukogusid. Mitmed neist ongi teadlikult otsustanud olla teadusraamatukogu ja ja\u0308tnud haridustegevused linnaraamatukogude kanda."}, {"text_idx": "#000002", "text": "Eesti, Briti ja La\u0308ti Rahvusraamatukogu eristuvad eelmainitutest selgelt. U\u0308helt poolt on rahvusraamatukogude missiooniks sa\u0308ilitada kultuuripa\u0308randit, aga teisalt olla sillaks teadmiste ja inimeste vahel. Ko\u0303igil kolmel on sarnane visioon olla uue po\u0303lvkonna raamatukogu Euroopa haridus- ja kultuurimaastikul."}, {"text_idx": "#000003", "text": "Milles va\u0308ljendub uue po\u0303lvkonna raamatukoguks olemine? Ilmselgelt on keeruline ootusi ennustada, seeto\u0303ttu na\u0308eme eriti olulisena uue po\u0303lvkonna kaasamist, nendega koosloomet raamatukogu rolli mo\u0303testamisel. Mida oodatakse kaasaegselt raamatukogult \u2013 vestlusi, avatust, inimestele orienteeritust, inspiratsiooni."}, {"text_idx": "#000004", "text": "Tegelikkuses oleme juba o\u0303ige mitu aastat pu\u0308u\u0308dnud suletud kuvandit muuta avatumaks, alustades tolliliku sissepa\u0308a\u0308su kaotamisest kuni terviseraja loomiseni raamatukogu sisemuses. Pu\u0308u\u0308ame olla koosto\u0308isemad ja laiendada meie teenustega seotud vo\u0303rgustike ringi \u2013 et inimesed saaksid rohkem osa meie kultuuripa\u0308randist ja harjuksid raamatukogus ka\u0308ima ja seda koguni armastama."}, {"text_idx": "#000005", "text": "Mille poolest eristume La\u0308ti ja Briti raamatukogust \u2013 kuigi meid ko\u0303iki iseloomustab avatus, loovus, uuendusmeelsus ning pakume o\u0303pilastele haridustegevusi tasuta, on u\u0308heks oluliseks erisuseks programmide toimumispaik. Brittide programmid toetuvad pu\u0308sina\u0308itustele ning gruppe (olenemata vanusest) lugemissaalidesse ei lubata. La\u0308tlased liitsid uue hoone ehitamisel rahvusraamatukoguga ka lasteraamatukogu, mis ta\u0308hendab, et ko\u0303ik o\u0303ppijatega seonduvad tegevused toimuvad kas avatud aladel vo\u0303i laste alal. Meie aga usume, et haridustegevus on raamatukogu orgaaniline osa ning ko\u0303ikide kasutajate teadlikkuse to\u0303stmiseks on oluline gruppe lasta ka lugemissaalidesse. Muutused on rasked tulema, aga keelamise asemel tutvustame oma programmides raamatukogu head tava ja arutame o\u0303ppijatega, miks on ka vaiksemad alad endiselt tarvilikud."}, {"text_idx": "#000006", "text": "Teise olulise erisusena vo\u0303ib va\u0308lja tuua haridusprogrammide la\u0308biviijatega seonduva. La\u0308tlased ja britid on la\u0308biviijateks palganud vabakutselised o\u0303petajad, et raamatukoguhoidjad saaks oma po\u0303hito\u0308o\u0308le keskenduda. Eesti Rahvusraamatukogu na\u0308gemus on teistsugune \u2013 meie haridustegevusi viivad la\u0308bi raamatukoguto\u0308o\u0308tajad, kes on moodustanud haridusvo\u0303rgustiku, mille eesma\u0308rgiks on la\u0308bi regulaarsete kohtumiste arendada oma o\u0303petamis- ja juhendamisoskusi, la\u0308heneda haridustegevusele terviklikult ning to\u0303sta u\u0308htse meeskonna tunnet."}, {"text_idx": "#000007", "text": "Rahvusraamatukogu teenusepo\u0303hise organisatsioonina la\u0308htub oma haridustegevusi luues disainmo\u0303tlemise protsessidest ja etappidest. U\u0308kski meie programm ei su\u0308nni u\u0308he inimese sulest kabinetivaikuses, programmid luuakse erineva taustaga raamatukoguto\u0308o\u0308tajate ning o\u0303ppedisaineri ja haridustegevuse kuraatori koosto\u0308o\u0308s, neid katsetatakse mitmeid kordi sihtru\u0308hmaga ning disainitakse u\u0308mber vastavalt saadud tagasisidele. Programmid ei ole vaakumis, la\u0308heneme neile loovalt, arvestades neid la\u0308bi viies gruppide vajadustega. Mis omakorda viib taas selleni, et teematunni la\u0308biviija ei saa olla lihtsalt programmi mehaaniline edastaja, ta peab olema avatud, loov ja uuendusmeelne."}, {"text_idx": "#000009", "text": "Pakume koolidele pa\u0308riselulist o\u0303ppekeskkonda. Meie teematunnid sisaldavad va\u0308ikest ringka\u0308iku vo\u0303i nn isutekitavat u\u0308lesannet, mis po\u0308o\u0308rab ta\u0308helepanu rahvusraamatukogu hoone arhitektuurile vo\u0303i selles sisalduvale kunstile, nt otsivad o\u0303pilased aardejahi ka\u0308igus Eduard Viiralti graafilistelt lehtedelt kaslasi. Programmid toimuvad hoone erinevates paikades ja annavad vo\u0303imaluse otsida ja vo\u0303tta raamatuid otse riiulilt vo\u0303i proovida infootsingut nii kaasaegsel moel arvuti kaudu kui ka minevikku meenutades kartoteegikapis sobrades."}, {"text_idx": "#000010", "text": "Oleme seda meelt, et nii noored kui vanad o\u0303pivad ko\u0303ige efektiivsemalt, kui nende ko\u0303ik meeled on kaasatud. Meie tundides saab ise ja koos kaaslastega proovida efektiivseid nippe, leidmaks huvipakkuvat teavet, la\u0308bi ma\u0308nguliste ja praktiliste u\u0308lesannete kogeda ja saada teada, missuguseid vo\u0303imalusi endas peidab rahvusraamatukogu. O\u0303petaja tagasisidest teematunnile:"}, {"text_idx": "#000011", "text": "Vorm meeldis nii minule o\u0303petajana kui ka o\u0303pilastele \u2013 kaasaegne ja kaasahaarav. See arendab o\u0303pilaste meeskonnato\u0308o\u0308oskusi, infootsimise oskusi ja loovust."}, {"text_idx": "#000012", "text": "Eesti Rahvusraamatukogu ei ole ainult eesti rahvusest inimestele, ootame meie kultuuripa\u0308randist osa saama kogu maailma. Nii pakume muukeelsetele elanikele keeletasemepo\u0303hiseid otsimisma\u0308nge, mille ka\u0308igus selgub, mida ko\u0303ike po\u0303nevat saab raamatukogus teha lisaks lugemisele."}, {"text_idx": "#000014", "text": "Eesti raamatukogude missioon on kujundada inimeste lugemisharjumusi, toetada elukestvat o\u0303pet ja tagada ligipa\u0308a\u0308s informatsioonile, teadmistele ja kultuurile. Rahvusraamatukogu roll on olla ka teistele raamatukogudele teena\u0308itajaks haridustegevuste po\u0303neval teel."}, {"text_idx": "#000015", "text": "Elamusprogramme: 7 (po\u0303genemistoad ja keeletaseme otsimisma\u0308ngud)"}, {"text_idx": "#000016", "text": "2019. aastal programmides osalenuid: 4600 inimest"}, {"text_idx": "#000018", "text": "Ta\u0308ida palun allolevad va\u0308ljad ja saadame Sulle uue numbri saabudes teavituse!"}]